Gita Puja Homeros

Gita Puja Homeros () ialah sebuah koleksi tiga puluh tiga buah lagu-lagu pujian dan satu epigram Yunani kuno. Gita-gita puja ini memuji dewa-dewa Yunani dan menceritakan kisah-kisah mitologi, biasanya tentang kelahiran dewa, penerimaan mereka ke dalam kalangan para dewa Gunung Olympus, atau pengasasan pusat pemujaan mereka. Pada zaman dahulu, gita puja ini secara amnya, tetapi bukan semuanya, dikata ditulis oleh seorang penyair bernama Homeros: kesarjanaan moden telah menetapkan bahawa kebanyakan lagu-lagu ini berasal dari abad ke-7 dan ke-6 SM, namun ada yang lebih baru dan yang terbaru, Lagu Pujian kepada Ares, mungkin telah digubah seawal abad ke-5 TM.

Gita Puja Homeros mempunyai persamaan dengan Iliad dan Odysseia dari segi gubahan, kedua-duanya juga tradisionalnya dinukilkan kepada Homeros. Semuanya menggunakan dialek sastera Yunani, digubah dengan heksameter daktil, serta menggunakan frasa-frasa pendek yang diulangi dipanggil formula. Tidak jelas betapa banyaknya penulisan, berbanding dengan penggubahan secara lisan, terlibat dalam penghasilannya. Gita Puja Homeros mungkin asalnya bertindak sebagai pendahuluan kepada deklamasi sajak yang lebih panjang, dan telah dipersembahkan, sekurang-kurangnya pada mulanya, oleh penyanyi dengan kecapi lira atau alat muzik bertali lain. Persembahan gita-gita ini mungkin bertempat di jamuan makan simposium, pesta keagamaan dan istana.

Gita Puja Homeros dirujuk dalam pelbagai puisi Yunani dari sekitar 600 SM; ia nampaknya telah digunakan sebagai teks pendidikan pada awal abad kelima SM, dan telah dikumpulkan ke dalam satu korpus selepas abad ke-3 TM. Pengaruhnya terhadap kesusasteraan dan seni Yunani agak kecil sehinggalah abad ke-3 SM, apabila ia digunakan secara meluas oleh penyair-penyair Iskandariah seperti Callimachus, Theocritus dan Apollonius dari Rhodes. Mereka juga berpengaruh ke atas penyair Rom, seperti Lucretius, Catullus, Virgil, Horace dan Ovid. Pada zaman baharian lewat (), lagu-lagu pujian ini mempengaruhi kesusasteraan pagan dan Kristian, dan pengumpulannya menjadi korpus mungkin bermula pada zaman ini. Ia boleh dikatakan terabai semasa zaman Byzantium (iaitu, sehingga 1453), tetapi ia tetap disalin dalam manuskrip-manuskrip puisi Homeros; semua manuskrip lagu-lagu pujian ini yang masih ada berasal dari abad ke-15. Ia juga dibaca dan dicontohi secara meluas di Itali abad ke-15, dan secara tidak langsung mempengaruhi lukisan Sandro Botticelli, Kelahiran Venus.

 Senarai Gita Puja Homeros 
+ +JudulDidedikasikan kepadaTarikhBaris yang terpeliharaPerihal1Dionysus21Kelahiran Dionysus, dan mungkin juga pengikatan Hera dan kedatangan Dionysus di Olympus2Demeter495Penculikan Persephone, percubaan Demeter untuk mengambil dia semula dari Alam Ghaib, dan asal usul pusat pemujaan Demeter di Eleusis3Apollo546Asas tempat suci Apollo di Delphi dan Delos: Leto mencari tempat untuk Apollo dilahirkan, dan Apollo mencari tempat untuk ahli nujumnya4Hermes580Tiga hari pertama hidup Hermes: dia menculik lembu Apollo dan membuat kecapi kulit kura-kura5Aphrodite293Cinta Aphrodite terhadap seorang wira manusia bernama Anchises6Aphrodite21Kelahiran Aphrodite, perjalanan ke Cyprus, dan pemasukan ke istana para dewa7Dionysus59Penangkapan Dionysus oleh lanun dan penukaran mereka menjadi ikan lumba-lumba8Ares17Senarai julukan Ares dan doa kepadanya untuk keberanian, ketenangan dan kesederhanaan9Artemis9Penerangan ringkas tentang Artemis sebagai pemburu, penari, dan saudara perempuan Apollo10Aphrodite6Kecantikan Aphrodite, dan doa kepadanya untuk kecemerlangan muzik11Athena5Peranan Athena sebagai dewi perang, dan doa kepadanya untuk nasib baik dan kebahagiaan12Hera5Kecantikan dan kehormatan Hera sebagai adik/isteri Zeus13Demeter3Doa Demeter dan Persephone, dan doa kepada Demeter untuk melindungi bandar si penyanyinya14Rhea atau Cybele6Sembahan kepada dewi dan perihalan cintanya terhadap bunyi dan muzik15Heracles9Biografi ringkas Heracles, termasuk pendewaan dan buruhnya16Asclepius5Kelahiran dan peranan Asclepius sebagai penyembuh17Castor dan Pollux5Pengandungan dan kelahiran Dioscuri18Hermes12Zeus menggoda Maia, ibu Hermes19Pan49Pengembaraan Pan melalui hutan dan gunung, pengandungannya, kelahiran dan ketibaannya di Olympus20Hephaistos8Hephaistos mengajar kraf kepada manusia21Apollo5Apollo sebagai subjek lagu untuk manusia dan haiwan22Poseidon7Peranan Poseidon sebagai dewa laut, gempa bumi dan kuda23Zeus4Kekuatan dan kebijaksanaan Zeus24Hestia5Jemputan kepada Hestia untuk masuk dan memberkati rumah penyanyi itu25Para Mousai dan Apollo7Para Mousai dan Apollo sebagai penaung penyanyi dan pemuzik26Dionysus13Dionysus dan nimfa: bagaimana nimfa dibesarkan dan kini mengikuti Dionysus27Artemis22Kehebatan Artemis sebagai pemburu, dan sebagai penari di Delphi28Athena18Kelahiran Athena dari kepala Zeus29Hestia13Penghormatan diberikan kepada Hestia dalam jamuan, dan jemputan kepada Hermes dan Hestia untuk mendampingi penyanyi itu30Gaia19Kelimpahan dan keberkatan Bumi31Helios19Kelahiran Helios, dan perjalanan menaiki kereta kuda merentasi langit32Selene20Sinaran Selene dan pengandungan Pandia oleh Selene dengan Zeus33Castor dan Pollux19Peranan Dioscuri sebagai pelindung manusia, terutamanya pelaut34Semua tuan rumah5Rayuan kepada semua tuan rumah, mengingatkan mereka tentang kewajipan suci mereka untuk melayan tetamu ()

 Nota kaki 

 Nota penerangan 

 Rujukan 

 Bibliografi 


































































































































 Pautan luar 

 Teks dan terjemahan Gita Puja Homeros di Perpustakaan Digital Perseus
 Terjemahan Gita Puja Homeros di Theoi
 Bibliografi (hingga 1989) mengenai Gita Puja Homeros di Academia.edu

Kategori:Sumber bahasa Itali CS1 (it)
Kategori:Sumber bahasa Latin CS1 (la)
Kategori:Sumber bahasa Jerman CS1 (de)
Kategori:Rencana yang mengandungi teks bahasa Latin
Kategori:Rencana yang mengandungi teks bahasa Jerman
Kategori:Homer
Kategori:Gita puja dalam bahasa Yunani kuno
Kategori:Buku abad ke-6 SM
Kategori:Buku abad ke-7 SM
Kategori:Rencana mengandungi teks bahasa Yunani Kuno (sehingga 1453)